b'\n_START_ARTICLE_\nJosipdol\n_START_SECTION_\nLipov drevored\n_START_PARAGRAPH_\nOb krajevni cesti pri Josipdolu se nahaja dvostranski enojen lipov drevored dolg 150 m. Drevored je star pribli\xc5\xbeno 80 let in je eden izmed redkih \xc5\xa1e ohranjenih obcestnih drevoredov pri nas. Je spomenik oblikovane narave, zavarovan z ob\xc4\x8dinskim odlokom (Uradni vestnik OLO Maribor 10/63, 1.1.1963)._NEWLINE_Tu je tudi za\xc4\x8detek gozdne u\xc4\x8dne poti Kapelvald, ki je bila za javnost odprta \xc5\xbee leta 1993.\n_START_SECTION_\nNahajali\xc5\xa1\xc4\x8de tonalita\n_START_PARAGRAPH_\nJosipdol na severni strani Pohorja velja poleg Cezlaka na ju\xc5\xbeni strani za osr\xc4\x8dje pohorskega kamnose\xc5\xa1tva._NEWLINE_Pri Josipdolu se nahaja kamnolom v katerem se \xc5\xa1e danes predeluje kamen - pohorski tonalit. Pohorski tonalit predstavlja drobno do srednje zrnato magmatsko kamnino, globo\xc4\x8dnino. Sestavljajo jo v glavnem plagioklazi, kremen in ortoklaz. Pri ve\xc4\x8djih koli\xc4\x8dinah ortokaza prehaja pohorski tonalit v granodiorit. _NEWLINE_V kulturnem domu je muzej kamnose\xc5\xa1tva in gozdarstva, ki ga je uredil Koro\xc5\xa1ki pokrajinski muzej.\n_START_SECTION_\nNOB\n_START_PARAGRAPH_\nBorci Pohorskega bataljona so v no\xc4\x8di na 4. december 1942 uni\xc4\x8dili stavbo, v kateri so bili civilni uslu\xc5\xbebenci SS. Drugi bataljon\xc5\xa0ercerjeve brigade je 19. marca 1945 uni\xc4\x8dil nem\xc5\xa1ko patruljo.'